Іерарх звярнуў увагу на неабходнасць нанова адкрыць каталіцкую дактрыну аб рэальнай і істотнай прысутнасці Хрыста пад выглядам хлеба і віна. Да апошняга Сабору засяроджанасць на праўдзе аб рэальнай прысутнасці была нечым натуральным. “Пасля літургічнай рэформы 70-х гадоў іншая думка заняла цэнтральнае месца. Св. Імшу пачалі разумець як акт Божага народа, дзеянне супольнасці, што актыўна ўдзельнічае ў розных функцыях”, - патлумачыў госць з Ватыкана.